CELEX: 62015CN0116
Language: sl
Date: 2015-03-06 00:00:00
Title: Zadeva C-116/15: Tožba, vložena 6. marca 2015 – Evropski parlament/Svet Evropske unije

4.5.2015   
            
            
               SL
            
            
               Uradni list Evropske unije
            
            
               C 146/30
            
         Tožba, vložena 6. marca 2015 – Evropski parlament/Svet Evropske unije
   (Zadeva C-116/15)
   (2015/C 146/37)
   Jezik postopka: francoščina
   
      Stranki
   
   
      Tožeča stranka: Evropski parlament (zastopniki: F. Drexler, A. Caiola, M. Pencheva, agenti)
   
      Tožena stranka: Svet Evropske unije
   
      Predlogi tožeče stranke
   
   
               —
            
            
               Združitev te zadeve z zadevo, vpisano pod opravilno številko C-14/15, za pisni in ustni del postopka in izdajo sodbe;
            
         
               —
            
            
               razglasitev ničnosti Sklepa Sveta z dne 4. decembra 2014 o začetku avtomatizirane izmenjave daktiloskopskih podatkov v Latviji (1);
            
         
               —
            
            
               naložitev plačila vseh stroškov toženi stranki.
            
         
      Tožbeni razlogi in bistvene trditve
   
   Evropski parlament v utemeljitev tožbe, ki temelji na členu 263 PDEU, navaja dva tožbena razloga.
   Parlament v okviru prvega tožbenega razloga meni, da je Svet za sprejetje Sklepa 2014/911/EU uporabil neustrezno pravno podlago. V okviru tega predstavi dva dela argumentacije. Parlament trdi zlasti, da bi moral Svet za izpodbijani sklep izbrati pravno podlago med določbami PDEU in da se je Svet v vsakem primeru oprl na nezakonito določbo za sprejetje Sklepa 2014/911/EU. Uporabil naj bi namreč sekundarno pravno podlago, ki je v skladu s sodno prakso Sodišče nezakonita. S tem tožbenim razlogom se sklicuje na ugovor nezakonitosti iz člena 25(2) Sklepa 2008/615/PNZ (2).
   Parlament v okviru drugega tožbenega razloga Svetu očita, da je za sprejetje tega sklepa uporabil nepravilni postopek odločanja. Parlament na podlagi tega trdi, da sta bili kršeni Pogodbi ter da gre za bistveno kršitev postopka.
   
      (1)  UL L 360, str. 28.
   
      (2)  UL L 210, str. 1.